Diari Oficial de la Generalitat Valenciana


Sumari del DOGV 9547, del 06-03-2023 (2023/2336)

RESOLUCIÓ de 2 de març de 2023, de la presidenta del Consell d'Administració de l'Autoritat de Transport Metropolità de València, per la qual s'aproven les tarifes i títols de transport de coordinació o d'integració i d'altres títols propietat de l'Autoritat de Transport Metropolità de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9547

Data del DOGV
:   06-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2336


Data del document
:   02-03-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * fixació de preus
    * tarifa de transport

RESOLUCIÓ de 2 de març de 2023, de la presidenta del Consell d'Administració de l'Autoritat de Transport Metropolità de València, per la qual s'aproven les tarifes i títols de transport de coordinació o d'integració i d'altres títols propietat de l'Autoritat de Transport Metropolità de València. [2023/2336]  
L'Estatut d'Autonomia de la Comunitat Valenciana aprovat per Llei orgànica 5/1982 d'1 de juliol, (modificada per la LO 1/2006, de 10 d'abril) atribueix a la Generalitat, en el seu article 49.15, la competència exclusiva en matèria de transport terrestre dins de la Comunitat Valenciana.  
Per part seua, la Llei 6/2011, d'1 d'abril, de la Generalitat, de mobilitat de la Comunitat Valenciana, en l'article 39.1, encàrrec a l'Administració la fixació de tarifes màximes aplicades als títols de transport propis dels operadors de serveis públics de la seua competència.  
  
Per l'article 90.1 de la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat, es crea l'Autoritat de Transport Metropolità de València, d'ara en avant ATMV, com a organisme autònom de la Generalitat, adscrit a la conselleria competent en matèria de transport, a fi d'exercir, en l'àmbit territorial de l'organisme, les competències en matèria de transport públic regular de viatgers de la Generalitat i les dels municipis que li deleguen les seues competències en matèria de transport públic, atribuint-li, entre altres, les funcions de disseny i aprovació del règim tarifari i les relatives a informació a l'usuari, publicitat i qualitat dels serveis, en virtut dels apartats 5.e) i 5.h) de l'article 90 d'aquesta llei.  
  
Així mateix, l'article 2.e del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, indica que una de les funcions de l'ATMV és la relativa al disseny, l'aprovació i la gestió del règim tarifari dels serveis de transport de la seua competència. Al seu torn segons l'article 8.1.c del mateix text correspon al Consell d'Administració aprovar el règim tarifari dels serveis de transport públic regular de viatgers.  
  
L'ATMV va assumir la competència relativa al disseny, l'aprovació i la gestió del règim tarifari dels serveis de transport de la seua competència amb data d'efectes d'1 de gener de 2019, mitjançant acord del seu Consell d'Administració de 23 d'octubre de 2018. Des d'aquest moment, ATMV ha realitzat diferents accions amb la finalitat de fomentar la mobilitat i interoperabilitat en l'àrea metropolitana de València així com per a aconseguir una homogeneïtat i coordinació tarifària entre les diferents maneres de transport integrats. Totes aquestes mesures que es van dur a terme entre els anys 2020 i 2022 van culminar amb la posada en marxa del sistema tarifari integrat SUMA mitjançant el qual es va implantar una simplificació tant del pla zonal com de l'oferta comercial de títols i amb el qual es van incorporar nous operadors en els títols de coordinació o d'integració d'ATMV com ara Renfe Rodalia i altres operadors urbans de municipis a través de la signatura d'un conveni de política tarifària amb ATMV.  
Atés el gran acolliment del sistema SUMA per part dels usuaris del transport públic de l'àrea metropolitana, ATMV proposa mitjançant aquesta resolució estendre la seua validesa en tota la xarxa de transport declarada d'interés metropolità. Per a això s'han generat noves combinacions zonals addicionals a les existents, així com noves tarifes, s'han definit nous temps de transbord i s'ha creat àrea de suplement tarifari + per a l'aeroport.  
Pel fet que s'han introduït diversos canvis substancials que afecten el sistema tarifari integrat d'ATMV, s'ha considerat convenient dictar una resolució que reculla la definició íntegra i completa del nou escenari tarifari en lloc de regular únicament les modificacions, a fi de dotar de major claredat a l'exercici de les competències tarifàries de l'ATMV.  
  
En exercici de la potestat tarifària atribuïda per l'article 90.5.e de la Llei 13/2016, de 29 de desembre i per l'article 2.e del Decret 81/2017, de 23 de juny, del Consell, previ acord del Consell d'Administració d'ATMV en sessió de 2 de març de 2023, resolc:  
  
Primer. Objecte  
Constitueix l'objecte d'aquesta resolució la regulació de les tarifes i títols de transport de coordinació o d'integració i d'altres títols propietat de l'ATMV.  
  
Segon. Títols de transport de coordinació o integració corresponents a l'àrea metropolitana de València i la xarxa de transport d'interés metropolità i les seues tarifes  
1. Els títols de transport de coordinació o integració d'ús en l'Àrea de Transport Metropolità de València i la xarxa de transport d'interés metropolità, que conjuntament constitueixen l'àrea tarifària integrada, així com la seua definició i descripció, són els recollits en l'annex I a aquesta resolució.  
2. Les tarifes aplicables als títols esmentats en l'apartat anterior són les recollides en l'annex II a aquesta resolució, inclosos impostos i assegurança obligatòria de viatgers (IVA inclòs).  
  
Tercer. Altres títols de transport propietat d'ATMV i les seues tarifes  
1. Títol SUMA esdeveniments  
1.1. El títol SUMA esdeveniments és un títol de transport que s'adapta a les necessitats derivades dels organitzadors d'un esdeveniment. Els títols seran carregats en suports anònims i seran adquirits per l'organitzador.  
1.2. Les característiques i tarifes d'aquest títol s'estableixen en l'annex III a aquesta resolució.  
1.3. Les condicions d'adquisició dels títols seran les acordades per ATMV i entitat organitzadora i estaran descrites en el contracte de col·laboració el model de la qual figura en l'annex IV a aquesta resolució.  
  
2. Títol SUMA temporalitat  
2.1. El títol SUMA temporalitat és un títol de transport que s'adapta a les necessitats de l'Administració per a donar resposta als casos següents:  
a) Esdeveniments organitzats per la mateixa ATMV en el marc del compliment dels seus fins fundacionals.  
b) Per raons associades a mesures puntuals de foment i conscienciació ciutadana de la mobilitat sostenible.  
c) Col·laboració ciutadana en projectes pilot o en fase de prova liderats per l'ATMV.  
d) Esdeveniments que impliquen reducció significativa de trànsit rodat en determinats àmbits a fi de facilitar la mobilitat mitjançant el transport públic.  
2.2. Les característiques i tarifes d'aquest títol s'estableixen en l'annex III a aquesta resolució.  
2.3. Les condicions d'adquisició dels títols seran les acordades pel Consell d'Administració de l'ATMV.  
3. Títol SUMA senzill QR  
3.1. El títol senzill QR és un títol de transport que s'adquireix mitjançant aplicació mòbil pertanyent a la xarxa de recàrregues externa d'ATMV.  
3.2. Les característiques i tarifes d'aquest títol s'estableixen en l'annex III a aquesta resolució.  
  
Quart. Reduccions  
1. Les reduccions vigents en els títols de coordinació o d'integració propietat de l'ATMV es troben definides en l'annex V a aquesta resolució.  
2. El Consell d'Administració de l'ATMV podrà acordar per motius justificats reduccions ocasionals totals o parcials respecte del preu dels diferents títols regulats en aquesta resolució, inclòs el títol SUMA temporalitat, així com de les condicions d'ús d'aquests títols, podent anar dirigides a col·lectius específics quan així es determine pel Consell d'Administració de l'ATMV.  
3. Aquesta mesura serà aplicable en els casos següents:  
a) Esdeveniments organitzats per la mateixa ATMV en el marc del compliment dels seus fins fundacionals  
b) Per raons associades a mesures puntuals de foment i conscienciació ciutadana de la mobilitat sostenible  
c) Col·laboració ciutadana en projectes pilot o en fase de prova liderats per l'ATMV  
d) Esdeveniments que impliquen reducció significativa de trànsit rodat en determinats àmbits a fi de facilitar la mobilitat mitjançant el transport públic  
  
Cinqué. Determinació de les zones de validesa  
A l'efecte del sistema tarifari i de la utilització dels títols de coordinació propietat d'ATMV, l'àrea tarifària integrada es divideix en quatre zones denominades A, B, C, D, una àrea de superposició i una àrea de suplement tarifari +. Les zones es distribueixen segons consta en l'annex VI a aquesta resolució.  
El pla zonal inclòs en l'annex VI està referit a trajectes a realitzar exclusivament amb títols de transport de coordinació o d'integració en la xarxa de Metrobus, Renfe Rodalia i Metrovalencia, així com el transport urbà de municipis en els quals siguen susceptibles d'utilització els títols de transport de coordinació o d'integració en virtut de conveni específic amb ATMV. Els serveis prestats per EMT València es consideren zona A íntegrament.  
  
Sisé. Tarifes dels suports propietat d'ATMV  
Les tarifes dels suports propietat d'ATMV són les recollides en l'annex VII.  
  
Seté. Pèrdua d'efectes  
Queden sense efectes les resolucions següents:  
1. Resolució de 25 de gener de 2022, del Consell d'Administració de l'Autoritat de Transport Metropolità de València, per la qual s'aproven les tarifes i títols de transport de coordinació o d'integració i d'altres títols propietat de l'Autoritat de Transport Metropolità de València (DOGV 28.01.2022).  
2. Resolució de 28 de desembre de 2022, de la presidenta del Consell d'Administració de l'Autoritat de Transport Metropolità de València (ATMV), per la qual s'acorda la reducció parcial temporal del preu de venda al públic de determinats títols de coordinació o integració propietat d'ATMV i la reducció total temporal del preu d'enviament de títols personalitzats de coordinació o integració propietat de l'ATMV (DOGV 30.12.2022) en la seua redacció donada per Resolució de 23 de gener de 2023, de la presidenta del Consell d'Administració de l'Autoritat de Transport Metropolità de València (ATMV), per la qual es modifica la Resolució de 28 de desembre de 2022, de la presidenta del Consell d'Administració de l'Autoritat de Transport Metropolità de València (ATMV), per la qual s'acorda la reducció parcial temporal del preu de venda al públic de determinats títols de coordinació o integració propietat d'ATMV i la reducció total temporal del preu d'enviament de títols personalitzats de coordinació o integració propietat d'ATMV (DOGV 30.01.2023).  
  
  
Huité. Producció d'efectes  
Aquesta resolució produirà efectes a partir del dia de la seua signatura i serà objecte de publicació en el Diari Oficial de la Generalitat Valenciana (DOGV), sense perjudici d'això queda condicionada a la posada en marxa de la venda dels títols amb les noves combinacions zonals que preveu aquesta resolució.  
  
Disposició transitòria primera  
1. Des de l'entrada en vigor d'aquesta resolució fins al 31 de juliol de 2023, inclusivament, s'aplicarà la reducció parcial en un 50 % del preu de venda al públic, IVA inclòs, dels següents títols de coordinació o integració propietat d'ATMV, les tarifes de la qual, una vegada aplicada la reducció seran les següents:  
  
2. També podran ser susceptibles d'utilització fins al 31 de juliol de 2023 aquells títols no esgotats adquirits abans de l'1 de setembre de 2022 amb la zonificació i tarifes previstes per la Resolució de 25 de gener de 2022, del Consell d'Administració de l'Autoritat de Transport Metropolità de València, per la qual s'aproven les tarifes i títols de transport de coordinació o d'integració i d'altres títols propietat de l'Autoritat de Transport Metropolità de València.  
3. Fins al 31 d'agost de 2023 seran susceptibles d'utilització els títols adquirits dins del període bonificat d'aquesta resolució així com els títols adquirits des de l'1 de setembre de 2022 fins a l'entrada en vigor d'aquesta resolució amb la zonificació prevista en la Resolució de 25 de gener de 2022.  
4. Des de l'1 d'agost fins al 31 de desembre de 2023 podran canviar-se els títols bonificats no consumits adquirits des de l'1 de setembre de 2022 fins al 31 de juliol de 2023 per altres títols de coordinació o integració propietat d'ATMV pagant la diferència.   
5. A partir de l'1 de gener de 2024 deixaran de tindre validesa definitivament, sense possibilitat de canvi, els títols adquirits amb anterioritat al 31 de juliol de 2023.  
6. L'enviament a domicili dels suports personalitzats dels títols de coordinació o integració propietat d'ATMV que se sol·liciten fins al 31 de juliol de 2023 serà objecte de gratuïtat o reducció total del preu.  
  
Contra aquesta resolució, que posa fi a la via administrativa, de conformitat amb el que es disposa per l'article 114.c de la Llei 39/2015, d'1 d'octubre, del procediment administratiu de les administracions públiques, les persones interessades podran interposar els recursos següents:  
  
a) Potestativament, recurs de reposició davant el Consell d'Administració de l'ATMV, en el termini d'un mes a comptar des de l'endemà de la publicació d'aquesta resolució, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu de les administracions públiques, i l'article 22.3 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València.  
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació d'aquesta resolució, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 2 de març de 2023.- La presidenta del Consell d'Administració de l'Autoritat de Transport Metropolità de València: Rebeca Torró soler.  
Annex II  
Tarifes aplicables als títols de transport de coordinació  
 o integració propietat de l'ATMV  
  
Títols Àmbit zonal  
 AB  
SUMA T-1 4,00 €  
SUMA T-2 6,70 €  
SUMA T-3 9,70 €  
  
  
Títols Àmbit zonal  
 ABSUMA T-1+ 8,00 €  
SUMA T-2+ 10,00 €  
SUMA T-3+ 12,00 €  
  
  
Títol Àmbit zonal  
 A, B+, C i D AB+, BC+ i CD ABC+, BCD+ ABCDSUMA mensual 35,00 € 53,00 € 88,00 € 131,00 €  
SUMA Violeta gratuït  
  
  
Títol Àmbit zonal  
 A, B, C o D AB, BC i CD ABC i BCD ABCD  
SUMA 10 8,00 € 12,00 € 20,00 € 32,00 €  
  
  
Títol Àmbit zonal  
 B+ AB+ i BC+ ABC+ i BCD+ ABCDSUMA 10 16,00 € 20,00 € 28,00 € 40,00 €  
  
  
  
Annex III  
Altres títols de transport propietat d'ATMV  
  
Sense perjudici de les precisions que per a cada títol s'inclouen en aquest annex, les condicions d'obtenció dels títols es troben recollides en el document «Normes tarifàries d'ATMV».  
  
A) Títol SUMA esdeveniments  
  
1. Característiques  
2. Tarifes  
a) Tarifes diàries  
Les tarifes diàries d'aquest títol d'esdeveniments es fixen en les quanties següents:  
b) Trajecte d'anada i/o tornada a l'aeroport  
En el cas que l'organització del congrés decidisca afegir al títol un únic viatge d'anada i/o tornada a l'aeroport, s'afegirà, al cost de la taula anterior, 0,80 € per trajecte.  
c) Suport  
El cost del suport serà de 2 €. No obstant això, els títols també podran carregar-se sobre suports aportats prèviament per l'organitzador, sempre que complisquen els estàndards Móbilis.  
  
B) Títol SUMA temporalitat  
  
1. Característiques  
2. Tarifes  
  
Títol Àmbit zonal per a 1 dia o 24 hores  
 1 zona 2 zones 3 zones 4 zones  
SUMA temporalitat 1,50 € 1,94 € 2,29 € 2,63 €  
  
  
L'obtenció de la tarifa de referència del títol SUMA temporalitat per a més dies o franges equivalents en hores (múltiple de 24 hores), s'obtindrà de multiplicar la tarifa d'un dia o 24 hores pel nombre de dies o franges horàries (múltiple de 24 hores) a considerar. En el cas que l'esdeveniment fora per a un període que incloguera fraccions de dies o de franges de 24 hores es tindrà en compte la part proporcional de la tarifa de referència de la taula adjunta.  
  
C) Títol SUMA senzill QR  
1. Característiques  
2. Tarifes  
  
Títol Àmbit zonal  
SUMA senzill QR Tarifes variables segons origen destinació equivalents a les tarifes de bitllet senzill dels operadors de Metrobus.  
  
  
Annex IV  
Contracte de col·laboració per a la venda   
del títol SUMA esdeveniments  
  
CONTRACTE DE COL·LABORACIÓ ENTRE..............................  
I L'AUTORITAT DE TRANSPORT METROPOLITÀ DE VALÈNCIA  
  
València,.... de.... de....  
  
REUNITS  
  
D'una part, el/la Sr./Sra..................................................., com a director/a gerent de l'Autoritat de Transport Metropolità de València (d'ara en avant ATMV) amb NIF.................................  
  
D'una altra part, el/la Sr./Sra.................................................., representant de l'entitat.............................................................., amb CIF......................... i amb domicili al carrer.................................., de...............................................  
  
MANIFESTEN  
  
I. Que...................................... està organitzant el.......................................................... que tindrà lloc en l'àmbit metropolità de València entre les dates......................................... i............................................  
II. Que ATMV prestarà la seua col·laboració en la realització del citat esdeveniment en els termes i condicions que es recullen en el contracte actual.  
Les parts, que es reconeixen mútuament amb capacitat legal suficient per a obligar les respectives entitats, acorden el contracte actual que es regirà per les següents  
  
CLÀUSULES  
  
PRIMERA. OBJECTE  
L'objecte del contracte actual consisteix en el subministrament per part de l'ATMV de.............. títols de transport de............... dies vàlids en la zona A i B del sistema zonal de ATMV. La compra dels títols portarà aparellada la compra de.... suports.  
  
SEGONA. CARACTERÍSTIQUES DELS TÍTOLS  
- Inclou trajecte anada a l'aeroport: [Sí / No]  
- Inclou trajecte tornada a l'aeroport: [Sí / No]  
- Dates de validesa dels títols:.......... dies, des del...... de............ de...... fins al...... de.......... de........  
  
TERCERA. LLOC DE RECOLLIDA  
Els títols objecte del contracte actual s'entregaran en l'Oficina d'Atenció al Client d'ATMV situada en l'estació de metro de Colom, entresol (plaça dels Pinazo, s/n, 46320 València).  
  
QUARTA. CONDICIONS ECONÒMIQUES I FORMA DE PAGAMENT  
El preu de cada títol es fixa en........... € (IVA inclòs).  
El preu de cada suport, en el cas que l'organitzador el sol·licite, es fixa en 2 € (IVA inclòs).  
En el moment de l'encàrrec dels títols, ATMV presentarà a …………………………………. una factura per import de 100 % dels títols i suports subministrats, que requerirà el pagament d'un import de ……………€ (IVA inclòs).  
L'entitat haurà d'aportar el justificant bancari en un termini de... dies hàbils posteriors a l'encàrrec. ATMV no carregarà els títols fins que s'haja presentat el justificant de la transferència bancària.  
Els pagaments es realitzaran sempre mitjançant transferència bancària al número de compte d'ATMV.  
  
CINQUENA. DEVOLUCIÓ I LIQUIDACIÓ  
L'organització es compromet a retornar els títols no utilitzats, durant la setmana del.......... al........... de....................... de.................... (tots dos inclosos). El nombre màxim de títols no utilitzats a retornar és del 2 %, tenint en compte que únicament són susceptibles de devolució els títols anònims el suport dels quals no haja sigut adaptat a la imatge de l'esdeveniment en els termes indicats en la clàusula tercera i que no hagen sigut objecte de cap validació.  
Una vegada entregats els títols no consumits per part de l'organització, ATMV comprovarà que efectivament no han sigut utilitzats i es procedirà a la devolució de l'import que corresponga. Per a això, l'organització presentarà una factura a ATMV per l'import de la devolució.  
  
  
SISENA. DURACIÓ  
El contracte actual estarà vigent des de la data de la seua signatura fins al dia.............. de............ de.................  
  
SETENA. CAUSES DE RESOLUCIÓ  
La resolució del contracte podrà produir-se per:  
- Mutu acord de les parts  
- Per incompliment d'alguna de les obligacions establides en les clàusules del contracte actual.  
- Per altres causes establides en la legislació vigent.  
  
HUITENA. MODIFICACIONS EN EL CONTRACTE  
Les parts, de mutu acord, podran modificar els pactes que recull el contracte actual, els quals s'hauran de formalitzar per escrit i annexar-se al contracte.  
  
NOVENA. QÜESTIONS DE LITIGI  
Per a la resolució de qualsevol controvèrsia que puga sorgir en la interpretació o aplicació del contracte actual, totes dues parts se sotmeten a la jurisdicció ordinària dels tribunals en l'àmbit dels quals té la seua seu ATMV.  
Com a prova de conformitat, les parts signen aquest document per duplicat, el dia i lloc esmentats a l'inici.  
  
  
Sr./Sra........................ Sr./Sra...........................................  
  
  
Director/a gerent de ATMV ........................................................  
  
  
Annex V  
Reduccions en les tarifes dels títols   
de transport propietat de l'ATMV  
  
Els titulars del Carnet Jove i altres carnets equivalents a Europa podran obtindre un 15 % de descompte en el títol SUMA mensual en tant aquesta política social dispose de consignació pressupostària a aquest efecte per part de l'òrgan o organisme de la Generalitat competent en matèria de joventut, d'acord amb el que es preveu en l'article 39.4 de la Llei 6/2011, d'1 d'abril, de la Generalitat, de mobilitat de la Comunitat Valenciana.  
Annex VI  
Plans zonals aplicables per a trajectes realitzats amb títols   
de transport de coordinació o d'integració  
Annex VII  
Tarifes dels suports de les targetes d'ATMV  
  
Suports (originals i duplicats) Tarifa (en euros)  
Personalitzada 4,00  
Anònima (suport plàstic) 2,00  
Anònima (suport cartó) 1,00  
  
  
  
L'enviament a domicili del suport personalitzat comportarà un cost addicional d'1 €.  
Les característiques dels suports i les seues condicions de caducitat, restauració, restitució, anul·lació i canvi de títols de coordinació seran les descrites en les «Normes tarifàries ATMV».